CELEX: 62021CN0771
Language: et
Date: 2021-12-14 00:00:00
Title: Kohtuasi C-771/21: Eelotsusetaotlus, mille on esitanud Győri Járásbíróság (Ungari) 14. detsembril 2021 – JH versus Wizz Air Hungary Légiközlekedési Zrt. (Wizz Air Hungary Zrt.)

21.3.2022   
            
            
               ET
            
            
               Euroopa Liidu Teataja
            
            
               C 128/7
            
         
      Eelotsusetaotlus, mille on esitanud Győri Járásbíróság (Ungari) 14. detsembril 2021 – JH versus Wizz Air Hungary Légiközlekedési Zrt. (Wizz Air Hungary Zrt.)
      (Kohtuasi C-771/21)
      (2022/C 128/09)
      Kohtumenetluse keel: ungari
      
         Eelotsusetaotluse esitanud kohus
      
      Győri Járásbíróság
      
         Põhikohtuasja pooled
      
      
         Hageja: JH
      
         Kostja: Wizz Air Hungary Légiközlekedési Zrt. (Wizz Air Hungary Zrt.)
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1), artikli 5 lõiget 3 tuleb tõlgendada nii, et lennuettevõtja on kohustatud isegi erakorraliste asjaolude korral, mis vabastavad vastutusest, võtma kõik vajalikud meetmed selleks, et vältida lennu tühistamist?
               
            
                  2.
               
               
                  Kui Euroopa Kohus vastab esimesele küsimusele jaatavalt, siis kas lennuettevõtja on vajalike meetmete raames kohustatud
                  
                              a)
                           
                           
                              pöörduma lennu teostamiseks määratud lennukiga, mis suunati tormi tõttu ümber naaberlennujaama, selle lennu reisijate tõttu tagasi niipea, kui meeskonna lennuaeg seda võimaldab, ja seega selle lennu teostama? Kui vastus on jaatav, siis kas ta peab seda tegema ka siis, kui seetõttu tuleb selleks, et saaks teha sellele lennukile määratud teisi lende, anda nende lendude väljumislennujaamas – mis on lennuettevõtja kodulennujaam – teine lennuk ja asendusmeeskond;
                           
                        
                              b)
                           
                           
                              toimetama reisijad maanteetranspordiga lennu teostamiseks määratud lennukile, mis suunati tormi tõttu ümber 140 km kaugusele naaberlennujaama, ja teostama lennu sealt;
                           
                        
                              c)
                           
                           
                              saatma asenduslennuki või toimetama reisijad maanteetranspordiga asenduslennukile, mis saadetakse naaberlennujaama, ja seega teostama lennu?
                           
                        
            
         (1)  ELT 2004, L 46, lk 1; ELT eriväljaanne 07/08, lk 10.